Temeljem Ugovora o dodjeli bespovratnih sredstava, kodni broj UP.02.1.2.01.0041 iz Poziva na dostavu projektnih prijedloga RAZVOJ I PROVEDBA PROGRAMA ZA SOCIJALNU KOHEZIJU I POVEĆANJE ZAPOSLENOSTI U GRADOVIMA: KNINU, BELOM MANASTIRU I OPĆINI DARDA, BENKOVCU, PETRINJI I VUKOVARU Broj poziva: UP.02.1.2.01 Sportski plesni klub “Petrinia”, Matije Gupca 2, 44250 Petrinja (u daljnjem tekstu: Naručitelj) dana 9. ožujka 2020. godine objavljuje:

**DOKUMENTACIJU ZA NADMETANJE**

(Javno nadmetanje)

Nabava novog putničkog kombi vozila kapaciteta 8+1 osoba za potrebe projekta

Plesnim korakom do zdravlja i veselja

**DOKUMENTACIJA ZA NADMETANJE**

**SADRŽAJ**

[1. OPĆI PODACI 2](#_Toc6300234)

[2. PODACI O PREDMETU NABAVE](#_Toc6300235) 4

[3. JEZIK PONUDE, ROK, NAČIN I MJESTO ZA DOSTAVU PONUDE](#_Toc6300236) 5

[4. ROK VALJANOSTI PONUDE](#_Toc6300237) 5

[5. ROK IZVRŠENJA UGOVORNIH OBVEZA](#_Toc6300238) 6

[6. UVJETI PLAĆANJA](#_Toc6300239) 6

[7. OBAVEZNI RAZLOZI ISKLJUČENJA PONUDITELJA](#_Toc6300240) 6

[8. CIJENA PONUDE I KRITERIJ ZA ODABIR](#_Toc6300241) 7

[9. JAVNO OTVARANJE, PREGLED I OCJENA PONUDE](#_Toc6300242) 7

[10. POJAŠNJENJA I IZMJENE DOKUMENTACIJE ZA NADMETANJE](#_Toc6300243) 8

[11. SADRŽAJ PONUDE](#_Toc6300244) 9

[12. PREDSTAVKE](#_Toc6300245) 9

[13. PRILOZI](#_Toc6300246) 10

**1. OPĆI PODACI**

**Podaci o naručitelju (NOJN)**

Ime podnositelja: Sportski plesni klub “Petrinia”,

Ulica: Matije Gupca 2,

Grad/naselje: 44 250 Petrinja

Država: Republika Hrvatska

OIB: 88583624355

Naziv projekta: ***Plesnim korakom do zdravlja i veselja***

Očekivano trajanje projekta: od 6. veljače 2020. do 5. veljače 2023. (36 mjeseci)

Referentni broj: UP.02.1.2.01.0041

Broj Ugovora: UP.02.1.2.01.0041

**Podaci o osobi zaduženoj za komunikaciju s gospodarskim subjektima**

|  |  |
| --- | --- |
| Kontakt osoba: | Natalija Antić Bjelac |
| Telefon/Faks: | 098 1831079 |
| E-mail adresa: | [plesni.klub.petrinia@gmail.com](mailto:plesni.klub.petrinia@gmail.com) |

Sve informacije vezane uz postupak nabave, Ponuditelji mogu dobiti isključivo od navedene kontakt osobe. Cjelokupna komunikacija i razmjena informacija se vodi u pisanoj formi, putem elektroničke pošte osobe zadužene za komunikaciju s gospodarskim subjektima.

Javni poziv bit će objavljen na web stranici [www.strukturnifondovi.hr](http://www.strukturnifondovi.hr) 14 dana.

Rok za postavljanje dodatnih pitanja je do 15. ožujka 2020. godine, a odgovori na sva postavljena pitanja i pojašnjenja bit će objavljeni najkasnije tijekom 17. ožujka 2020. godine (Sva zakašnjela pitanja neće se uzimati u obzir niti će Naručitelj na njih odgovarati).

Javno otvaranje ponuda je 27. ožujka 2020. godine u 16:00 sati prema srednje europskom vremenu.

Ponuditelj može zatražiti pojašnjenje ili upotpunjavanje odnosno uklanjanje pogreške, nedostataka ili nejasnoće koje Naručitelj smatra otklonjivima u primjerenom roku, a koji rok ne može biti kraći od pet kalendarskih dana.

Tijekom roka za dostavu ponuda Naručitelj može iz bilo kojeg razloga izvršiti izmjene/dopune dokumentacije za nadmetanje. Eventualne izmjene/dopune dokumentacije za nadmetanje biti će stavljene na raspolaganje putem internetske stranice gdje je objavljena i izvorna dokumentacija.

Svi ponuditelji se upućuju da redovito prate objave na stranici [www.strukturnifondovi.hr](http://www.strukturnifondovi.hr) te naručitelj ne snosi nikakvu odgovornost ukoliko ponuditelji nisu pravovremeno preuzeli pojašnjenja i izmjene/dopune dokumentacije za nadmetanje.

**Evidencijski broj nabave**

Evidencijski broj nabave UP.02.1.2.01.0041-1

**Podaci o gospodarskim subjekata s kojima je Naručitelj u sukobu interesa**

Ne postoje gospodarski subjekti s kojima Naručitelj i s njima povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju).

**2. PODACI O PREDMETU NABAVE**

**Opis predmeta nabave**

Predmet nabave je: Novo putničko kombi vozilo kapaciteta 8+1 osoba

Procijenjena vrijednost nabave ovog postupka je 200.000,00 HRK bez PDV-a (250.000,00 s PDV-om).

Vrsta postupka nabave: Javno nadmetanje za robu , izbor ponude na temelju najboljeg omjera cijene i kvalitete .

Detaljnije specifikacije predmeta nabave dane su u PRILOGU IV - Tehničke specifikacije.

Količina predmeta nabave dana je u PRILOGU III – Troškovnik.

**Opis i oznaka grupa predmeta nabave**

Predmet nabave nije podijeljen na grupe nabave.

**Količina predmeta nabave**

Količina predmeta nabave je definirana u troškovniku koji je sastavni dio Dokumentacije za nadmetanje (PRILOG III - Troškovnik). Stavke troškovnika ne smiju se mijenjati.

**Mjesto isporuke predmeta nabave**

Adresa dobavljača.

Adresa će biti naznačena u Ugovoru o nabavi.

**3. JEZIK PONUDE, ROK, NAČIN I MJESTO ZA DOSTAVU PONUDE**

Ponuda sa svim traženim prilozima podnosi se u jednom primjerku, na hrvatskom jeziku i na latiničnom pismu.

U slučaju dostave nekog od dokumenata na drugom jeziku, isti dokument mora biti dostavljen uz priloženi prijevod na hrvatski jezik od ovlaštenog prevoditelja-sudskog tumača.

Ponuda mora biti uvezana u nerazdvojivu cjelinu, na način da se onemogući naknadno vađenje/umetanje listova. Dokumente koji se ne smiju oštetiti potrebno je staviti u prozirnu foliju prije uveza ponude. Stranice ponude moraju se označiti rednim brojevima i to redni broj stranice i ukupan broj stranica (npr. 1/20).

Rok za slanje ponuda je od dana 9. ožujka 2020. godine do dana 22. ožujka 2020. godine.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na adresu Naručitelja: Sportski plesni klub “Petrinia”, Ive Maline 84, 44250 Petrinja. Ponuda dostavljena nakon isteka roka za dostavu ponuda evidentira se kao zakašnjela ponuda te se bez odgode, neotvorena, vraća Pošiljatelju.

Na omotnici je potrebno navesti:

**SPORTSKI PLESNI KLUB „PETRINIA“, Ive Maline 84, 44250 PETRINJA**

**Nabava u okviru projekta: Plesnim korakom do zdravlja i veselja**

**Naznaka »Ne otvaraj – ponuda za nadmetanje«.**

**Naziv i adresu Ponuditelja na poleđini.**

**4. ROK VALJANOSTI PONUDE**

Rok valjanosti ponude je najmanje 30 dana od isteka roka za dostavu ponuda.

**5. ROK IZVRŠENJA UGOVORNIH OBVEZA**

Rok za izvršenje usluge počinje teći od dana potpisa Ugovora s odabranim ponuditeljem, pri čemu rok za isporuku ne može biti dulji od 180 dana.

Ponuditelj je zajedno s drugom obaveznom dokumentacijom dužan priložiti ovjerenu i od strane odgovorne osobe potpisanu Izjavu o roku isporuke (Prilog VI. Dokumentacije za nadmetanje)

Završnim datumom roka izvršenja usluge smatra se datum potpisa otpremnice vozila, a otpremnica se potpisuje nakon provjere funkcionalnosti predmeta nabave.

**6. UVJETI PLAĆANJA**

Plaćanje će se izvršiti najkasnije jedan radni dan prije isporučene robe i ispostave računa.

Plaćanje se vrši na račun odabranog Ponuditelja.

**7. OBAVEZNI RAZLOZI ISKLJUČENJA PONUDITELJA**

**Gospodarski subjekt biti će isključen iz postupka ukoliko:**

* nije registriran za djelatnost koja je predmet nabave
* on ili osoba ovlaštena za njegovo zakonsko zastupanje pravomoćno je osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,
* nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja,
* lažno je predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije,

Gospodarski subjekt može se isključiti iz postupka nabave u bilo kojoj njegovoj fazi:

* ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;
* ako je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način

Nepostojanje razloga za isključenje iz točke 7. ove Dokumentacije za nadmetanje ponuditelj će dokazati potpisanom Izjavom o ne postojanju razloga isključenja koju dostavlja s ponudom (PRILOG II Dokumentacije za nadmetanje) te potvrdom porezne uprave o nepostojanju duga prema državi ne starija od 30 dana.

Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama navedenim u točki 7., a koje izdaju nadležna tijela.

Ako ponuditelj u roku od 5 dana ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu te izvršiti ponovo rangiranje pristiglih ponuda.

**8. CIJENA PONUDE I KRITERIJ ZA ODABIR**

Ponuditelj izražava cijenu ponude u kunama (HRK). Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromijenjena tijekom trajanja cijelog ugovora.

Kao kriterij odabira uzimat će se u obzir odgovaraju li rokovi isporuke i cijena potrebama Naručitelja sukladno Tablici „Kriteriji bodovanja ponuda“ iz priloga VII. ove Dokumentacije za nadmetanje.

Maksimalan broj bodova s kojim jedna ponuda može biti ocijenjena je 8. U slučaju da su dvije ili više ponuda jednako rangirane prema kriteriju odabira (najbolji omjer cijene i kvalitete) naručitelj će odabrati ponudu koja je zaprimljena ranije.

Ocjenjuju se ponude koje su tijekom prethodnog pregleda ponuda utvrđene kao potpune i da zadovoljavaju formalne uvjete te minimalne uvjete sukladnosti predmeta nabave s traženim tehničkim specifikacijama (Prilog IV – Dokumentacije za nadmetanje).

**9. JAVNO OTVARANJE, PREGLED I OCJENA PONUDE**

Za potrebe pregleda i ocjene Ponuda, Naručitelj će formirati Odbor za nabavu.

Sastanak Odbora za nabavu bit će održan 30. ožujka 2020. u 16:00 sati prema srednje europskom vremenu na adresi Naručitelja kada će se sastaviti Zapisnik o otvaranju ponuda.

Naručitelj je obvezan na temelju rezultata pregleda i ocjene ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego što je navedeno u Obavijesti o nadmetanju i Dokumentaciji za nadmetanje, ako nije prevedena na hrvatski jezik od strane ovlaštenog prevoditelja-sudskog tumača.
* ponudu koja je suprotna odredbama Dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem sukladno ovoj Dokumentaciji za nadmetanje nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene Dokumentacijom za nadmetanje ( Prilogu IV – Tehnička specifikacija)
* ponudu za koju ponuditelj nije pisanim putem prihvatio ispravak računske pogreške.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Ponuda koja ispunjava sve uvjete, a najpovoljnija je sukladno kriterijima odabira iz ove Dokumentacije za nadmetanje smatrat će se najboljom ponudom.

Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o konačnom odabiru i to slanjem informacije u obliku Odluke o odabiru ili informacije o Odluci o neprihvaćanju neuspješnim ponuditeljima.

Naručitelj će donijeti odluku o odabiru najbolje ponude u roku od 3 dana od dana pregleda i ocjene ponuda, a koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

U slučaju da niti jedna ponuda ili niti jedna prihvatljiva ponuda ne bude podnesena, Naručitelj će poništiti postupak javnog nadmetanja u kojem će slučaju objaviti obavijest o otkazivanju natječaja na internetskoj stanici gdje je objavljena osnovna dokumentacija.

**10. POJAŠNJENJA I IZMJENE DOKUMENTACIJE ZA NADMETANJE**

Naručitelj može zatražiti pojašnjenje ili upotpunjavanje odnosno uklanjanje pogreške, nedostataka ili nejasnoće koje Naručitelj smatra otklonjivima u primjerenom roku, a koji rok ne može biti kraći od pet kalendarskih dana.

Sva komunikacija u ovom dijelu postupka odvija se elektronskim putem.

Ponuditelj koji ne otkloni nedostatak odnosno ne odgovori naručitelju u roku ili ne dostavi zadovoljavajući odgovor bit će eliminiran iz daljnjeg postupka ocjenjivanja ponuda odnosno njegova će se ponuda odbaciti i proglasiti kao netočna/nepotpuna.

**11. SADRŽAJ PONUDE**

Ponuda mora sadržavati:

* Popunjeni ponudbeni list (PRILOG I Dokumentacije za nadmetanje),
* Izjava o nepostojanju razloga isključenja (PRILOG II Dokumentacije za nadmetanje),
* Priložen Troškovnik (PRILOG III Dokumentacije za nadmetanje),
* Popunjene Tehničke specifikacije (PRILOG IV Dokumentacije za nadmetanje),
* Potvrda porezne uprave o nepostojanju duga prema državi ne starija od 30 dana
* Izjavu o prihvaćanju uvjeta (PRILOG V. Dokumentacije)
* Izjavu o roku isporuke (PRILOG VI. Dokumentacije)

**12. PREDSTAVKE**

Svaki kandidat ili ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je:

* neopravdano isključen iz postupka nabave,
* njegova prijava ili ponuda neopravdano odbijena, ili
* evaluacija prijave ili ponude protivna uvjetima i kriterijima dokumentacije za nadmetanje i odredbama ovoga Priloga.

Predstavka se podnosi u pisanom obliku u roku 8 dana od dana primitka Odluke o odabiru ili informacije o Odluci o neprihvaćanju neuspješnim ponuditeljima.

Adresa na koju se podnosi predstavka je:

Sportski plesni klub “Petrinia”, Ive Maline 84, 44250 Petrinja

Podnositelj mora presliku predstavke dostaviti Naručitelju istovremeno sa slanjem predstavke.

Podnositelj mora u predstavci obrazložiti svoje navode.

Podnošenje predstavke zaustavlja sklapanje ugovora o nabavi.

**13. PRILOZI**

PRILOG I – Ponudbeni list

PRILOG II – Izjava o nepostojanju razloga isključenja

PRILOG III – Troškovnik

PRILOG IV – Tehničke specifikacije

PRILOG V – Izjava o prihvaćanju uvjeta

PRILOG VI – Izjava o prihvaćanju roka isporuke

PRILOG VII – Kriteriji bodovanja

PRILOG VIII – Obrazac Ugovora o nabavi